חטיבת הערבה

חטיבת הערבה (חטיבה 270) הייתה חטיבה מרחבית תחת פיקודה של עוצבת אדום בפיקוד הדרום של צה"ל. עד לחודש דצמבר 2012 סומנה כחטיבה 406.

החטיבה הופקדה על אזור מזרח הנגב והגבול עם ירדן, והיא נקראה על שם אזור הערבה שבתחומה. מפקדת החטיבה שוכנת במחנה עין יהב. בחודש יוני 2016 נסגרה החטיבה וגזרתה הוכפפה לחטיבת יואב, במסגרת ארגון מחדש צה"לי שהותווה בתר"ש גדעון.

 היסטוריה 
החטיבה הוקמה על בסיס גוש באר שבע שישב בירוחם וב־1970 הפכה לחטיבת הערבה בפיקודו של דוד מימון שמפקדתה בעין יהב. ב-1974 הפכה לחטיבה מרחבית 406 על ידי אלם אהרון (ארול) אשל. בהמשך הפכה להיות חלק מאוגדה 80. בשנת 2005 הפכה לחטיבת מילואים כשאת פעילות הבט"ש ביצעו יחידות משמר הגבול וגדודי מילואים מתחלפים.

בעקבות התגברות משמעותית במספר ההסתננויות וההברחות מירדן הוחלט ב-2010 להקים את החטיבה מחדש כחטיבה מרחבית שתחתיה יפעלו כוחות ייעודיים. החטיבה קמה במתכונת החדשה ביוני 2011 תחת פיקודו של אל"ם רועי בארי.
ביוני 2016 אוחדה חטיבת הערבה (270) עם חטיבת אילת (406) ושם היחידה שונה בהמשך לחטיבת יואב, תחת פיקודו של אל"ם מאיר אלמלם.

 יחידות 
 גדוד ברדלס 
בשנת 2014 החלה הקמת הגדוד תחת כפיפות החטיבה. חיילי הגדוד הוכשרו בבא"ח גולני. הגדוד הנקרא בשם ברדלס הוא גדוד חי"ר קל המשלב לוחמים ולוחמות יחדיו ומכשיר אותם לרובאי 07.

באוגוסט 2015 גויסו הלוחמות והלוחמים הראשונים של הגדוד, ובינואר 2016 התקיים מסע הכומתה הראשון, כשלאחריו הוענקו ללוחמים וללוחמות כומתות נח"ל, בנוסף לנעליים האדומות ולתג היחידה של חטיבת הערבה.

 מפקדי החטיבה 

 שם  תקופת כהונה הערות יריב קינן   מהנא כנען   דוד מימון  - 1971 לימים נשיא בית הדין הצבאי לערעורים ונציב בתי הסוהר עפר בן דוד   יהודה מיטלמן   אהרון אשל   1974 -  שמואל (שמיל) גולן  1978 - 1980  גדעון עבאס  1982 - 1985  נביה מרעי   1991 -  נהרג במהומות מנהרת הכותל מוניב באדר   נזיה סאלח    חמאדה גאנם   - 2000 שוקי רינסקי  2000 - 2002 דדי שמחי   2002 - 2005 לימים ראש מטה פיקוד העורף ונציב כבאות והצלה אודי בן-מוחה  2005 - 2007  לימים ראש מטה פיקוד הדרום טל חרמוני  2007 - 2010  רועי בארי  2010 - 2012  תחת פיקודו, חטיבת המילואים הפכה ביוני 2011 לחטיבה מרחבית טל כרמל  2012 - 2014  איציק כהן  2014 - 2016  לימים ראש אגף המבצעים, תחת פיקודו התאחדה החטיבה עם חטמ"ר אילת ונסגרה

 ראו גם 
 חטיבת יואב
 חי"ר גבולות
 שירות נשים בצה"ל

 קישורים חיצוניים 
 בצה"ל חוששים מהסמים בגבול ירדן: מקימים חטיבה מרחבית באזור , אתר צה"ל, 11 ביולי 2010



 הערות שוליים 

*
ערבה
קטגוריה:עוצבת אדום
קטגוריה:נשים בצה"ל
ערבה